Úradný vestník 226 E , 15/09/2005 S. 0046 - 0048



P6_TA(2004)0089 Záruka Spoločenstva Európskej investičnej banke * Legislatívne uznesenie Európskeho parlamentu o návrhu rozhodnutia Rady, ktorým sa poskytuje záruka Spoločenstva Európskej investičnej banke za straty vzniknuté v dôsledku poskytovania pôžičiek pre isté druhy projektov v Rusku a západných nových nezávislých štátoch (ZNNŠ) (KOM(2004)0385 — C6-0073/2004 — 2004/0121(CNS)) (Konzultačný postup) Európsky parlament, - so zreteľom na návrh Komisie predložený Rade (KOM(2004)0385) [1], - so zreteľom na článok 308 Zmluvy o ES, v súlade s ktorým Rada konzultovala s Parlamentom (C6-0073/2004), - so zreteľom na stanovisko Výboru pre právne veci vzhľadom k navrhnutému právnemu základu - so zreteľom na články 51 a 35 rokovacieho poriadku, - so zreteľom na správu Výboru pre rozpočet a stanovisko Výboru pre zahraničné veci (A6-0066/2004), 1. schvaľuje zmenené a doplnené znenie návrhu Komisie; 2. vyzýva Komisiu, aby zodpovedajúco zmenila svoj návrh, v súlade s článkom 250 odsek 2 Zmluvy o ES; 3. vyzýva Radu, aby informovala Parlament, ak má v úmysle odchýliť sa od ním schváleného textu; 4. vyzýva na začatie zmierovacieho konania v zmysle spoločného vyhlásenia zo 4. marca 1975, ak má Rada v úmysle odchýliť sa od textu schváleného Parlamentom; 5. žiada Radu o opätovnú konzultáciu s Parlamentom, ak má v úmysle podstatne zmeniť návrh Komisie; 6. poveruje predsedu, aby túto pozíciu odovzdal Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 Názov Návrh rozhodnutia Rady, ktorým sa poskytuje záruka Spoločenstva Európskej investičnej banke voči stratám pri pôžičkách pre isté druhy projektov v Rusku a západných nových nezávislých štátoch (ZNNŠ) | Návrh rozhodnutia Rady, ktorým sa poskytuje záruka Spoločenstva Európskej investičnej banke voči stratám pri pôžičkách pre isté druhy projektov v Rusku, na Ukrajine, v Moldavsku a Bielorusku. (uplatňuje sa v celom texte) | Pozmeňujúci a doplňujúci návrh 2 Citácia 1 So zreteľom na Zmluvu o založení Európskeho spoločenstva, a najmä na jej článok 308. | So zreteľom na Zmluvu o založení Európskeho spoločenstva, a najmä na jej článok 181a. | Pozmeňujúci a doplňujúci návrh 3 Odôvodnenie 5 (5) Mandát na poskytovanie pôžičiek by na jednej strane mal byť predmetom primeranej podmienenosti v súlade s dohodami EÚ na vysokej úrovni o politických a makroekonomických aspektoch, a v súlade s dohodami s ďalšími medzinárodnými finančnými inštitúciami o sektorových a projektových aspektoch, a na druhej strane by mali byť predmetom primeranej deľby práce medzi EIB a Európskou bankou pre obnovu a rozvoj (EBRD). | (5) Mandát na poskytovanie pôžičiek by mal byť predmetom primeranej podmienenosti v súlade s politikami Európskej únie a s dohodami EÚ na vysokej úrovni o politických a makroekonomických aspektoch. EIB a Komisia by mali zabezpečiť nevyhnutnú koordináciu s ďalšími medzinárodnými finančnými inštitúciami o sektorových a projektových aspektoch. Toto môže zahŕňať najmä primeranú deľbu práce medzi EIB ako orgánom Európskej únie a jej členskými štátmi, a Európskou bankou pre obnovu a rozvoj (EBRD). | Pozmeňujúci a doplňujúci návrh 4 Odôvodnenie 7 (7) Rusko a ZNNŠ by mali byť úplne zohľadnené v revízii všeobecného mandátu EIB na rok 2006 ustanoveného rozhodnutím Rady 2000/24/ES z 22. decembra 1999, ktorým sa Európskej investičnej banke poskytuje záruka Spoločenstva za straty pri úveroch poskytnutých na projekty realizované mimo Spoločenstva (stredná a východná Európa, krajiny Stredomoria, Latinská Amerika, Ázia a Juhoafrická republika). | (7) Rusko, Ukrajina, Moldavsko a Bielorusko by mali byť úplne zohľadnené v revízii všeobecného mandátu EIB na rok 2006 ustanoveného rozhodnutím Rady 2000/24/ES z 22. decembra 1999, ktorým sa Európskej investičnej banke poskytuje záruka Spoločenstva za straty pri úveroch poskytnutých na projekty realizované mimo Spoločenstva (stredná a východná Európa, krajiny Stredomoria, Latinská Amerika, Ázia a Juhoafrická republika). Pri tejto revízii je taktiež potrebné zvážiť začlenenie krajín južného Kaukazu a strednej Ázie. | Pozmeňujúci a doplňujúci návrh 5 Článok 2 Spôsobilé projekty by mali byť uskutočniteľné z ekonomického hľadiska a mali by byť v záujme Európskej únie. Vhodnými odvetviami sú životné prostredie ako aj doprava, telekomunikácie a energetická infraštruktúra s prioritou osí transeurópskych sietí (TEN), ktoré majú cezhraničné dôsledky pre susediaci členský štát. | Spôsobilé projekty by mali byť uskutočniteľné z ekonomického hľadiska a mali by byť v záujme Európskej únie. Vhodnými odvetviami sú životné prostredie ako aj doprava, telekomunikácie a energetická infraštruktúra, vrátane jadrovej bezpečnosti s prioritou osí transeurópskych sietí (TEN), ktoré majú cezhraničné dôsledky pre susediaci členský štát. | Pozmeňujúci a doplňujúci návrh 6 Článok 3 ods. 3 pododsek 1, písm. b) a pododsek 2 (b)spolupráca a kde je to primerané, spolufinancovanie EIB s ďalšími medzinárodnými finančnými inštitúciami, aby sa zabezpečilo primerané rozloženie rizika a vhodná podmienenosť projektov.EIB a EBRD si prácu rozdeľujú primerane. | (b)spolupráca EIB s ďalšími medzinárodnými finančnými inštitúciami a kde je to možné a primerané vzhľadom na úlohu EIB podporovať politiky EÚ, spolufinancovanie s tými inštitúciami, aby sa zabezpečilo primerané rozloženie rizika a vhodná podmienenosť projektov.EIB a EBRD sa snažia o primeranú deľbu práce. | Pozmeňujúci a doplňujúci návrh 7 Článok 4 Jednotlivé krajiny sa stanú spôsobilými v rámci maximálneho objemu pôžičky a v prípade splnenia špecifických podmienok v súlade s dohodami Európskej únie na vysokej úrovni s príslušnou krajinou o politických a makroekonomických aspektoch. Komisia stanoví, kedy konkrétna krajina splnila špecifické podmienky a oznámi to EIB. | Jednotlivé krajiny sa stanú spôsobilými v rámci maximálnej výšky pôžičky a v prípade splnenia špecifických podmienok v súlade s politikami Európskej únie a dohodami na vysokej úrovni medzi príslušnou krajinou a Európskou úniou o politických a makroekonomických aspektoch. Komisia stanoví, kedy konkrétna krajina splnila špecifické podmienky a oznámi to EIB po informovaní Európskeho parlamentu a Rady a uvedení jej dôvodov. | Pozmeňujúci a doplňujúci návrh 8 Článok 4a (nový) | Článok 4a Štúdie realizovateľnosti EIB je vyzvaná pripraviť štúdie o realizovateľnosti možného začlenenia krajín južného Kaukazu a regiónov strednej Ázie do všeobecného mandátu od roku 2007. | [1] Zatiaľ neuverejnený v úradnom vestníku. --------------------------------------------------